CELEX: 62007TN0154
Language: mt
Date: 2007-05-08 00:00:00
Title: Kawża T-154/07: Rikors ippreżentat fit- 8 ta' Mejju 2007 — ThyssenKrupp Liften vs Il-Kummissjoni

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/35
            
         Rikors ippreżentat fit-8 ta' Mejju 2007 — ThyssenKrupp Liften vs Il-Kummissjoni
   (Kawża T-154/07)
   (2007/C 155/64)
   Lingwa tal-kawża: L-Olandiż
   Partijiet
   
      Rikorrenti: ThyssenKrupp Liften BV (Krimpen aan den IJssel, l-Olanda) (rappreżentanti: O.W. Brouwer u A.C.E. Stoffer, Avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   Ir-rikorrenti titlob li l-Qorti tal-Prim'Istanza jogħġobha:
   
               —
            
            
               tannulla d-deċiżjoni kkontestata, safejn din tirrigwardaha;
            
         
               —
            
            
               sussidjarjament, tnaqqas il-multa imposta fuq ir-rikorrenti;
            
         
               —
            
            
               tordna lill-Kummissjoni tbati l-ispejjeż tal-kawża.
            
         Motivi u argumenti prinċipali
   Ir-rikorrenti tikkontesta d-Deċiżjoni tal-Kummissjoni C(2007)512 finali (każ COMP/E-1/38.823 — PO/Elevators and Escalators).
   In sostenn tar-rikors tagħha, ir-rikorrenti ssostni l-istess motivi mressqa fil-kawża T-144/07, ThyssenKrupp Liften Ascenseurs vs Il-Kummissjoni.
   Ir-rikorrenti ssostni wkoll li l-Kummissjoni kisret l-Artikolu 23(1) tar-Regolament tal-Kummissjoni Nru 1/2003 (1), u l-Linji ta' gwida għall-kalkolu tal-multi bbażati fuqu (2), kif ukoll il-priniċpju ta' proporzionalità u l-prinċipju ta' trattament ugwali, billi żiedet l-ammont inizjali tal-multa b'fattur dissważiv ta' 100 %. Ir-rikorrenti ssostni wkoll li l-Kummissjoni applikat żieda fil-multa ta' 50 % minħabba reċidività, bi ksur ta' l-Artikolu 23(1) tar-Regolament Nru 1/2003 u tal-Linji ta' gwida għall-kalkolu tal-multi.
   
      (1)  Ir-Regolament tal-Kunsill (KE) Nru 1/2003 tas-16 ta' Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU L 1, p. 1).
   
      (2)  Avviż tal-Kummissjoni — Linji ta' gwida dwar il-metodi tal-kalkoli tal-multi mposti skond l-Artikolu 15(2) tar-Regolament Nru 17 u l-Artikolu 65(5) tat-Trattat KEFA (ĠU 1998 C 9, p. 3).